Diari Oficial de la Generalitat Valenciana


Sumari del DOGV 4211, del 15-03-2002 (2002/2606)

RESOLUCIÓ de 8 de març de 2002, del secretari general de la Presidència, per la qual es convoquen tres beques en matèria jurídica, una beca en matèria de documentació i una beca en matèria informàtica per al desenvolupament de pràctiques professionals en la Subsecretaria del Secretariat del Govern i Relacions amb les Corts, en virtut de la delegació establerta en l'article 3 del Decret 13/1999, del president de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4211

Data del DOGV
:   15-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2606


Data del document
:   08-03-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * professió de la informació
    * suport econòmic
    * assignació per estudis
    * professió jurídica
    * professió de la informàtica

RESOLUCIÓ de 8 de març de 2002, del secretari general de la Presidència, per la qual es convoquen tres beques en matèria jurídica, una beca en matèria de documentació i una beca en matèria informàtica per al desenvolupament de pràctiques professionals en la Subsecretaria del Secretariat del Govern i Relacions amb les Corts, en virtut de la delegació establerta en l'article 3 del Decret 13/1999, del president de la Generalitat Valenciana. [2002/F2606]
  
Antecedents de fet
  
En el marc de la política dirigida a la integració, millora i especialització de joves llicenciats i diplomats es convoquen tres beques per a pràctiques en matèria jurídica, una en matèria de documentació i una en matèria informàtica.
  
L'anterior actuació s'inclou en els objectius i activitats del programa 112.20 capítol IV, atés que hi ha suficient consignació pressupostària en els pressupostos de la Generalitat Valenciana per a l'exercici 2002 i el seu equivalent per a l'any 2003.
  
Fonaments jurídics
  
1. L'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2. L'article 35 de la Llei 5/1983, de 30 de desembre, de Govern Valencià.
  
3. El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
4. L'article 3, apartat c) del Decret 13/1999, de 30 de juliol, del president de la Generalitat, pel qual es deleguen competències entre altres en el secretari general de Presidència, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques, resolc:
  
Primer
  
Procedir a la convocatòria de tres beques per a la realització de pràctiques en matèria jurídica, una beca per a la realització de pràctiques en matèria de documentació i una beca per a la realització de pràctiques en matèria informàtica.
  
Segon
  
Aprovar les bases que s'adjunten, que han de regir la convocatòria.
  
Tercer
  
L'import de les beques serà finançat amb càrrec a la línia T4021000 de l'aplicació pressupostària 24.05.885.75.2, del pressupost de la Generalitat Valenciana de l'any 2002 i el seu equivalent per a l'any 2003, condicionat en tot cas a l'existència de crèdit adequat i suficient, per una quantia màxima equivalent a 48.000,00 euros, distribuït d'acord amb les següents anualitats:
  
- Any 2002: 40.000 euros.
  
- Any 2003: 8.000 euros.
  
Quart
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 8 de març de 2002.- El secretari general de la Presidència (per delegació, art. 3, Decret 13/1999, de 30 de juliol): Vicente Gomis Cerdán.
  
Bases de la convocatòria per a la concessió de tres beques per a la realització de pràctiques en matèria jurídica, una beca en matèria de documentació i una beca en matèria informàtica.
  
Primera. Objecte
  
Les beques tenen per objecte la formació complementària, millora i especialització professional de joves llicenciats en matèria jurídica, de documentació i informàtica, respectivament, per les quals es convoquen les beques.
  
Segona. Nombre i destinació de les beques
  
Les beques seran un total de cinc. Les beques en matèria d'assumptes jurídics van destinades a llicenciats en Dret. La beca en matèria de documentació va destinada a llicenciats en Documentació. La beca en matèria informàtica va destinada a enginyers informàtics.
  
Les pràctiques es realitzaran en les àrees adscrites a la Subsecretaria del Secretariat del Govern i Relacions amb les Corts de la Presidència de la Generalitat Valenciana.
  
Tercera. Dotació, duració i pagament de les beques
  
Cadascuna de les beques està dotada amb 800 euros bruts mensuals, que es pagaran a càrrec del capítol IV, línia T 4021000, del programa 112.20, del pressupost de la Generalitat Valenciana per a l'any 2002 i el seu equivalent per a l'any 2003.
  
L'import de les beques es pagarà mensualment, amb la certificació prèvia de la subsecretària del Secretariat del Govern i Relacions amb les Corts, o del cap de l'àrea on els becaris realitzen les pràctiques.
  
El període de gaudi de les beques serà de 12 mesos, i està previst que s'inicie l'1 de maig de 2002.
  
El pagament dels mesos corresponents a l'exercici pressupostari de l'any 2003 quedarà condicionat a l'existència de consignació econòmica per a aquest concepte en l'exercici indicat.
  
Quarta. Requisits
  
4.1. Beques en matèria d'assumptes jurídics
  
Els/les aspirants hauran de ser llicenciats/des en Dret.
  
4.2 Beca en matèria de documentació
  
Els/les aspirants hauran de ser llicenciats/des en Documentació.
  
4.3 Beca en matèria d'informàtica
  
Els/les aspirants hauran de ser enginyers/res informàtics/ques.
  
4.4. Per a tots els tipus de beques es tindran en compte, a més dels coneixements addicionals en les matèries pròpies de la beca, els coneixements de valencià i coneixements d'altres idiomes comunitaris.
  
4.5. Valoració
  
La valoració serà igual per a tots els tipus de beques. La titulació i els mèrits adduïts tindran la següent valoració:
  
- Expedient acadèmic: fins a 3 punts.
  
- Formació extraacadèmica i/o experiència en les matèries pròpies de la beca: fins a 4 punts.
  
- Coneixements de valencià: fins a 2 punts.
  
- Coneixements d'altres idiomes comunitaris: fins a 1 punt.
  
4.6. Condicions generals
  
Seran excloses les sol·licituds dels/de les aspirants que tinguen una relació laboral remunerada.
  
Els documents acreditatius dels mèrits al·legats hauran d'estar compulsats en el moment de presentar la sol·licitud.
  
Els sol·licitants hauran de complir els requisits i les condicions que s'assenyalen en aquesta convocatòria a l'acabament del termini de presentació d'instàncies.
  
Cinquena. Formalització de les sol·licituds
  
Els/les candidats/tes hauran de presentar en el Registre General de Presidència de la Generalitat, situat al carrer de l'Historiador Chabàs, número 2, de València, o en qualsevol de les dependències que estableix l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú, una sol·licitud segons el model que es detalla en l'annex I, que estarà a disposició de les persones interessades en el Registre General de la Presidència, junt amb la següent documentació:
  
- Fotocòpia compulsada del DNI.
  
- Currículum, del qual formaran part les dades personals, domicili habitual, data de naixement, telèfon, expedient acadèmic, experiència professional i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, etc.
  
- Fotocòpia compulsada del títol de llicenciat.
  
- Declaració jurada de no tenir cap relació laboral i d'estar al corrent de les obligacions fiscals i de seguretat social i de no ser beneficiari de cap altra beca, que haurà de ser substituïda pels corresponents certificats en el cas de resultar beneficiaris d'una beca, de conformitat amb el que disposa l'Ordre de 30 de maig de 1996, de la Conselleria d'Economia i Hisenda.
  
Sisena. Termini de presentació de sol·licituds
  
El termini de presentació de sol·licituds serà de 15 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Setena. Procés de selecció
  
Per a l'examen de les sol·licituds de beques es constituirà una comissió avaluadora, que tindrà la composició següent:
  
- Presidenta: la subsecretària del Secretariat del Govern i Relacions amb les Corts o persona que delegue.
  
- Vocals:
  
· El cap de l'Àrea del Gabinet de Coordinació Interdepartamental.
  
· El cap de l'Àrea de la Secretaria Administrativa del Govern Valencià.
  
· La cap de l'Àrea de Relacions amb les Corts.
  
· La secretària general administrativa, o persona que delegue.
  
- Secretària: la cap de la Secció de Bases de Dades Legislativa.
  
La comissió avaluadora adaptarà el seu funcionament al que disposa aquesta convocatòria, i subsidiàriament a les regles que conté el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.
  
La comissió d'avaluació es reunirà en els 10 dies següents a la finalització del termini de sol·licituds i podrà convocar els candidats que considere oportú, per a comprovar, mitjançant entrevista i/o prova escrita, aquells punts o mèrits al·legats que considere d'interés.
  
Quan finalitze el procés selectiu, la comissió elaborarà una proposta de concessió de beques, en el termini de 15 dies, que contindrà la relació de beneficiaris i una borsa de reserva, per si es produeix alguna renúncia o abandó.
  
La Subsecretaria del Secretariat del Govern i Relacions amb les Corts es reserva la facultat de deixar deserta totalment o parcialment l'adjudicació de les beques convocades.
  
Vuitena. Concessió
  
Les beques s'adjudicaran per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim d'un mes a partir de l'endemà de la finalització de presentació de sol·licituds. Si no es dicta la resolució que adjudique les beques en el termini establert anteriorment, es produirà l'efecte de la desestimació presumpta de les sol·licituds presentades.
  
La resolució de concessió es publicarà en el Diari Oficial de la Generalitat Valenciana.
  
Novena. Drets, obligacions, tutoria i incidències dels becaris
  
Les beques objecte d'aquesta convocatòria són incompatibles amb el gaudi de qualsevol altra beca, ajuda o activitat laboral regular. La infracció d'aquesta regla deixarà sense efecte la beca adjudicada.
  
La condició de becari no generarà, en cap moment, cap relació laboral amb la Generalitat Valenciana.
  
La subsecretària del Secretariat del Govern i Relacions amb les Corts ordenarà les activitats i establirà la dedicació i els torns dels becaris, d'acord amb els criteris i mitjans disponibles en les àrees de la subsecretaria on es desenvolupe l'activitat, amb una dedicació total de 35 hores setmanals.
  
Finalitzat el termini de la beca i amb l'informe de l'assistència, aprofitament i aptitud, fet per cada cap de l'àrea, s'expedirà el certificat corresponent.
  
La Secretaria General de Presidència resoldrà les incidències que es produïsquen durant el període de gaudi de les beques, a proposta de la Subsecretaria del Secretariat del Govern i Relacions amb les Corts, i deixarà sense efecte aquestes, amb l'audiència prèvia de la persona interessada, en el cas que aquesta incomplisca sense causa justificada les condicions que estableix aquesta convocatòria, o quan no realitze l'activitat que va motivar la concessió o deixe de complir els requisits exigits.